નીરજ પાંડેની ‘એમએસ ધોની: ધ અનટોલ્ડ સ્ટોરી'માં સુશાંત સિંઘ રાજપૂતે ધોનીનો રોલ પ્લે કર્યો હતો. આ રિપોર્ટ અનુસાર સીક્વલમાં પણ તે જ તેનો રોલ ફરી પ્લે કરતો જોવા મળશે. આ રિપોર્ટમાં એમ કહેતા એક સોર્સને ટાંકવામાં આવ્યો છે કે, ‘આ વર્ષે આઇપીએલ ટુર્નામેન્ટમાં ધોનીની સુકાનીમાં ચેન્નઈ સુપર કિંગ્ઝ ટીમે શાનદાર જીત મેળવી હતી. જેને પણ સીક્વલમાં રજૂ કરી શકાય છે. એ સિવાય 2015ના વર્લ્ડ કપમાં ઇન્ડિયાના પરફોર્મન્સને પણ રજૂ કરી શકાય છે. આ ફિલ્મના ડિરેક્ટર હજી નક્કી કરવામાં આવ્યા નથી. આ ફિલ્મ માટે આવતા વર્ષથી શૂટિંગ કરવામાં આવે એવી શક્યતા છે. એમએસ ધોની: ધ અનટોલ્ડ સ્ટોરી' એ સુશાંતની કરિઅરની બિગેસ્ટ હિટ ફિલ્મ છે. એણે બોક્સ-ઓફિસ પર શાનદાર કમાણી કરી હતી. આ ફિલ્મમાં અનુપમ ખેર, દિશા પટાની, કિએરા અડવાણી અને ભૂમિકા ચાવલા પણ મહત્વના રોલ્સમાં હતાં.